ΓΡΑΠΤΗ ΕΡΩΤΗΣΗ E-0295/03

υποβολή: Joan Vallv (ELDR) προς την Επιτροπή

(7 Φεβρουαρίου 2003)

Θέμα: Η κατάσταση του τομέα ξηρών καρπών στην Καταλωνία

Σύμφωνα με τα στοιχεία της τελευταίας γεωργικής απογραφής του 1999, η Καταλωνία προορίζει το 6,36 % της ΧΓΕ (χρησιμοποιούμενη γεωργική έκταση) στην καλλιέργεια των ξηρών καρπών. Συγκεκριμένα, σε ορισμένες περιοχές όπως το Baix Camp y la Terra Alta, η προοριζόμενη για την καλλιέργεια ξηρών καρπών έκτασηπερβαίνει το 40 %.

Η παραγωγή ξηρών καρπών συμβάλει στην περιβαλλοντική, αγροτική και κοινωνική ισορροπία πολλών κοινοτήτων των εν λόγω περιοχών. Αυτές οι πτυχές της παραγωγής ξηρών καρπών θεωρούνται καθοριστικοί παράγοντες για τη διατήρηση της αειφόρου ανάπτυξης των αγροτικών περιοχών.

Οι ενισχύσεις που χορηγεί η Ευρωπαϊκή Επιτροπή από το 1989 για τα Προγράμματα Βελτίωσης και Εμπορίας έχουν συμβάλει αποτελεσματικά στο να βελτιωθούν οι καλλιέργειες και η ποιότητα των καρπών. Ωστόσο, η ανταγωνιστικότητα του προερχόμενου από την Τουρκία φουντουκιού και του προερχόμενου από τις ΗΠΑ αμυγδάλου, δεν επιτρέπει στα προϊόντα της ΕΕ να κατακτήσουν μια σταθερή θέση στην αγορά και να έχουν τιμές που θα εξασφαλίζουν ικανοποιητικό εισόδημα στους αγρότες. Έτσι, η παραγωγή ξηρών καρπών της Ευρωπαϊκής Ένωσης εξακολουθεί ναποφέρει από χρόνια έλλειψη ανταγωνιστικότητας. Η κατάσταση μάλιστα επιδεινώνεται ακόμη περισσότερο από το γεγονός ότι το νέο ποσόν της ενίσχυσης της Ευρωπαϊκής Επιτροπής προς τους αγρότες συνεπάγεται μείωση μεγαλύτερη του 40 % σε σχέση με τις πριν από τα καθιερωθέντα το 1989 Προγράμματα Βελτίωσης και Εμπορίας, Ενισχύσεις.

Τέλος, θα πρέπει ναπογραμμιστεί ότι το έγγραφο εργασίας τωνπηρεσιών της Επιτροπής που φέρει τον τίτλο Ανάλυση του τομέα των ξηρών καρπών(1) καταδεικνύει την αντικειμενική έλλειψη εναλλακτικών προς την παραγωγή ξηρών καρπών λύσεων σύμφωνα με την κατάσταση των αγορών ή τις ρυθμίσεις της ΚΓΠ.

Είναι ενδιαφέρον να μάθουμε εάν η Επιτροπή έχει επίγνωση του γεγονότος ότι η προτεινόμενη από αυτήν ενίσχυση η οποία περιορίζεται σε 100 ευρώ ανά εκτάριο, ακόμη και αν συμπληρώνεται από την προαιρετική ενίσχυση που χορηγεί το κράτος μέλος, θα είναι εντελώς ανεπαρκής για να αντισταθμίσει την έλλειψη εισοδήματος των παραγωγών και θα οδηγήσει σε εγκατάλειψη των καλλιεργειών και στη μαζική μετακίνηση του πληθυσμού των αγροτικών περιοχών. Προτίθεται η Επιτροπή να λάβει μέτρα προκειμένου να επανορθώσει την κατάσταση αυτή·

(1) SEC(2002)797.

Απάντηση του κ. Fischler εξ ονόματος της Επιτροπής

(11 Μαρτίου 2003)

Όπωςπενθυμίζει το Αξιότιμο Μέλος του Κοινοβουλίου κατά το 2001 και το 2002, η Επιτροπή πραγματοποίησε μία συνολική ανάλυση του τομέα των ξηρών καρπών στην Κοινότητα. Συνοπτικά, τα αποτελέσματα ήταν τα εξής:

- Παρά τις θετικές επιπτώσεις των σχεδίων βελτίωσης της εμπορίας και της ποιότητας που ξεκίνησαν το 1989 και ολοκληρώνονται σταδιακά, η παραγωγή ξηρών καρπών στην Κοινότητα εξακολουθεί ναποφέρει από χρόνια έλλειψη ανταγωνιστικότητας·

- Η παραγωγή ξηρών καρπών παίζει σημαντικό ρόλο στην προστασία και στη διατήρηση της περιβαλλοντικής, κοινωνικής και αγροτικής ισορροπίας σε πολλές περιοχές.

Η πρόταση πουποβλήθηκε προσφάτως στο Συμβούλιο και στο Κοινοβούλιο(1) αποτελεί σημαντική αλλαγή της πολιτικής στον τομέα των ξηρών καρπών. Πρώτον, πρόκειται για ένα νέο καθεστώς και όχι για νέα παράταση προηγούμενων σχεδίων βελτίωσης. Δεύτερον, η πρόταση αυτή παρουσιάζεται ως μέτρο αγοράς που περιλαμβάνει πολλά στοιχεία για την αγροτική ανάπτυξη.

Όσον αφορά τον προϋπολογισμό, τα αριθμητικά στοιχεία που προτείνονται αντικατοπτρίζουν την επιθυμία να εξασφαλιστεί δημοσιονομική ουδετερότητα στο πλαίσιο τωνφιστάμενων κοινοτικών δαπανών για τα σχέδια βελτίωσης που ανέρχονται σε 970 εκατ. ευρώ για 12 έτη. Προβλέπεται ότι θα καλυφθεί ένα μεγάλο μέρος των εκτάσεων παραγωγής που εκτιμάται σε 800 000 εκτάρια. Για το λόγο αυτό, η ενίσχυση ανέρχεται σε 100 ευρώ/εκτάριο. Η συγχρηματοδότηση είναι περιορισμένη και προαιρετική. Η κοινοτική ενίσχυση θα χορηγείται στους παραγωγούς ξηρών καρπών είτε είναι είτε δεν είναι μέλη οργάνωσης παραγωγών.

Με την πρόταση της Επιτροπής γίνεται προσπάθεια εξεύρεσης ισορροπίας μεταξύ εκείνων των κρατών μελών που πιστεύουν ότι η ενίσχυση είναιπερβολική και των άλλων που πιστεύουν ότι δεν είναι επαρκής. Παρέχεται στήριξη που στοχεύει στην επίτευξη ανταγωνιστικής παραγωγής ενώ εξασφαλίζεται ταυτόχρονα η συνέχιση της βιώσιμης παραγωγής σε μη ανταγωνιστικές περιοχές.

Επιπλέον του καθεστώτος αυτού, η Κοινότητα παρέχει ένα αριθμό μέσων για την αντιμετώπιση της κατάστασης αυτής. Πράγματι, η χρηματοδοτική ενίσχυση για τη βελτίωση της παραγωγής και της εμπορίας είναι διαθέσιμη μέσω των καθεστώτων των επιχειρησιακών ταμείων που προβλέπονται από τον κανονισμό (ΕΚ) αριθ. 2200/96 του Συμβουλίου της 28ης Οκτωβρίου 1996 περί κοινής οργανώσεως αγοράς στον τομέα των οπωροκηπευτικών(2). Επιπλέον, χρηματοδοτική ενίσχυση για τη στήριξη της παραγωγής ξηρών καρπών λόγω του σημαντικού περιβαλλοντικού και κοινωνικού ρόλου της μπορεί να χορηγηθεί στο πλαίσιο των μέτρων αγροτικής ανάπτυξης.

Συνεπώς, η Επιτροπή δεν σκοπεύει να λάβει συμπληρωματικά μέτρα, όπως προτείνει το Αξιότιμο Μέλος του Κοινοβουλίου.

(1) COM(2003)23 τελικό.

(2) ΕΕ L 297 της 21.11.1996.